ddrg/super_eurlex huggingface dataset:
Úradný vestník L 057 , 25/02/2004 S. 0022 - 0022



Rozhodnutie Rady z 13. januára 2004 o podpise predbežného uplatňovania dohody vo forme výmeny listov medzi Európskym spoločenstvom a bývalou juhoslovanskou republikou Macedónsko, ktorá sa týka prechodného bodového systému uplatniteľného na ťažké nákladné vozidlá prechádzajúce Rakúskom (2004/184/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 71 ods. 1 v spojitosti s piatou vetou prvého pododseku článku 300 ods. 2, so zreteľom na návrh Komisie, keďže: (1) Komisia vyjednala dohodu vo forme výmeny listov medzi Európskym spoločenstvom a bývalou juhoslovanskou republikou Macedónsko týkajúcu sa prechodného bodového systému uplatniteľného na ťažké nákladné vozidlá prechádzajúce Rakúskom; (2) s výhradou jej uzavretia v neskoršom čase by sa mala dohoda podpísať; (3) dohodnutia na predbežné uplatňovanie tejto dohody by sa mali učiniť od 1. januára 2004 ROZHODLA TAKTO: Článok 1 Predseda Rady je oprávnený určiť splnomocnenú/é osobu/y na podpísanie dohody vo forme výmeny listov medzi Európskym spoločenstvom a bývalou juhoslovanskou republikou Macedónsko týkajúcej sa prechodného bodového systému uplatniteľného na ťažké nákladné vozidlá v mene Európskeho spoločenstva s výhradou jej uzavretia v neskoršom čase. Znenie dohody je pripojené k tomuto rozhodnutiu. Článok 2 Dohoda uvedená v článku 1 sa predbežne uplatňuje od 1. januára 2004. Článok 3 Toto rozhodnutie sa uverejní v Úradnom vestníku Európskej únie. V Bruseli 13. januára 2004 Za Radu predseda B. Cowen --------------------------------------------------
Úradný vestník L 057 , 25/02/2004 S. 0025 - 0026



Rozhodnutie Rady z 19. februára 2004 o prijatí doplnkového výskumného programu, ktorý bude vykonávať Spoločné výskumné centrum Európskeho spoločenstva pre atómovú energiu (2004/185/Euratom) RADA EURÓPSKEJ ÚNIE, so zreteľom na Zmluvu o založení Európskeho spoločenstva pre atómovú energiu, najmä na jej článok 7, so zreteľom na návrh Komisie predložený po porade s Vedeckým a technickým výborom, so zreteľom na stanovisko správnej rady Spoločného výskumného centra (SVC), keďže: (1) v rámci európskeho výskumného priestoru je doplnkový výskumný program, zahŕňajúci reaktor s vysokým tokom neutrónov (HFR), jedným z hlavných prostriedkov, ktorými únia môže prispieť k bezpečným jadrovým technológiám, výskumu materiálov pre termonukleárnu fúziu, k základnému výskumu, výskumu na lekárske účely a lekárske použitie a k vzdelávaniu v týchto oblastiach; (2) finančné príspevky na tento doplnkový program budú priamo z Holandska a Francúzska, PRIJALA TOTO ROZHODNUTIE: Článok 1 Doplnkový program výskumu na prevádzku HFR, ďalej len "program", ktorého ciele sú stanovené v prílohe I, sa prijíma na dobu troch rokov od 1. januára 2004. Článok 2 Množstvo potrebných finančných príspevkov na realizáciu programu je približne 30,6 milióna EUR. Rozdelenie príspevkov je uvedené v prílohe II. Zahŕňa aj rezervu na odstavenie reaktora. Článok 3 Za uskutočnenie programu je zodpovedná Komisia, ktorá si na tento účel vyžiada služby SVC. Správna Rada SVC je infomrmovaná o priebehu uskutočňovania programu. Článok 4 Komisia každoročne do 15. júna predloží Rade a Európskemu hospodárskemu a sociálnemu výboru správu o vykonávaní tohto rozhodnutia. Článok 5 Toto rozhodnutie je adresované členským štátom. V Bruseli 19. februára 2004 za Radu predseda M. McDowell -------------------------------------------------- PRÍLOHA I VEDECKÉ A TECHNICKÉ CIELE Hlavné ciele programu sú: 1. zaistiť prevádzku HFR viac ako 250 dní v roku, aby sa zaručilo, že neutróny budú k dispozícii na pokusy; 2. umožniť správne využitie tohto reaktoru podľa potrieb výskumných orgánov požadujúcich podporu HFR napríklad v týchto oblastiach: zlepšenie bezpečnosti existujúcich jadrových reaktorov, zdravotníctva vrátane vývoja lekárskych izotopov na riešenie otázok lekárskeho výskumu a testovania liečebných postupov, fúzie, základného výskumu a vzdelávania a zaobchádzania s odpadmi, vrátane možnosti vývoja jadrového paliva určeného na vylúčenie plutónia, ktorý sa využíva na výrobu zbraní. -------------------------------------------------- PRÍLOHA II ROZDELENIE PRÍSPEVKOV Príspevky určené na program budú pochádzať z Holandska a Francúzska. Rozdelenie týchto príspevkov je nasledovné: Holandsko: 29,75 miliónov EUR Francúzsko: 0,90 milióna EUR Celkom: 30,65 miliónov EUR. --------------------------------------------------
Úradný vestník L 079 , 17/03/2004 S. 0045 - 0046



Rozhodnutie Komisie z 10. marca 2004, ktorým sa mení a dopĺňa rozhodnutie 2001/106/ES, k pokiaľ ide o strediská pre skladovanie spermií hovädzieho dobytka [oznámené pod číslom K(2004) 709] (Text s významom pre EHP) (2004/252/ES) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Rady 88/407/EHS zo 14. júna 1988, ktorou sa stanovujú veterinárne požiadavky pre obchodovanie so zmrazeným semenom domáceho dobytka v spoločenstve a pre jeho dovoz do spoločenstva [1], a najmä jej článok 5 ods. 2, keďže: (1) podľa smernice 88/407/EHS, zmenenej a doplnenej smernicou Rady 2009/43/ES [2], obchod so spermiami domácich zvierat v rámci spoločenstva je povolený zo stredísk pre zber spermií alebo zo stredísk pre skladovanie spermií, schválených príslušnými úradmi členských štátov, kde sa nachádzajú a každý členský štát má poslať zoznam stredísk pre zber spermií alebo stredísk pre skladovanie ostatným členským štátom a Komisii; (2) rozhodnutie Komisie 2001/106/ES z 24. januára 2001 o stanovení vzoru pre zoznamy zariadení schválených členskými štátmi pre obchod so živými zvieratami, semenom a embryami vnútri spoločenstva a pravidiel pre odovzdávanie týchto zoznamov Komisii [3], stanovuje pravidlá ako sa zoznamy stredísk pre zber spermií, ktoré schválil každý členský štát na svojom území, majú odovzdávať Komisii. Toto rozhodnutie ustanovuje tiež vzory, ktoré sa majú používať pre tieto zoznamy. (3) aby sa zohľadnili zmeny a doplnenia uskutočnené v smernici 88/407/EHS smernicou 2003/43/ES o strediskách pre skladovanie spermií, rozsah pôsobnosti rozhodnutia 2001/106/ES by sa mal rozšíriť, aby zahŕňalo strediská pre skladovanie spermií hovädzieho dobytka; (4) rozhodnutie 2001/106/ES by sa preto malo primerane doplniť a zmeniť; (5) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Prílohy I a II k rozhodnutiu 2001/106/ES sa menia a dopĺňajú v súlade s prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 10. marca 2004 Za Komisiu David Byrne člen Komisie [1] Ú. v. ES L 194, 22.7.1988, s. 10. Smernica naposledy zmenená a doplnená rozhodnutím Komisie 2004/101/ES (Ú. v. EÚ L 30, 4.2.2004, s. 15). [2] Ú. v. EÚ L 143, 11.6.2003, s. 23. [3] Ú. v. ES L 39, 9.2.2001, s. 39. Rozhodnutie zmenené a doplnené rozhodnutím 2002/279/ES (Ú. v. ES L 99, 16.4.2002, s. 17). -------------------------------------------------- PRÍLOHA +++++ TIFF +++++ --------------------------------------------------
Úradný vestník L 083 , 20/03/2004 S. 0012 - 0013



Rozhodnutie Rady z 8. marca 2004 o uzavretí Memoranda o porozumení medzi Európskym spoločenstvom a Národnou správou pre cestovný ruch Čínskej ľudovej republiky o vízach a súvisiacich otázkach s ohľadom na turistické skupiny z Čínskej ľudovej republiky (ADS) (2004/265/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 62 ods. 2 písm. b) body ii) a iv) a na jej článok 63 ods. 3 písm. b) v spojení s druhou vetou prvého pododseku článku 300 ods. 2 a článku 300 ods. 3 prvého pododseku, so zreteľom na návrh Komisie, so zreteľom na stanovisko Európskeho parlamentu [1], keďže: (1) Komisia v mene Spoločenstva rokovala o memorande o porozumení uvedenom v tomto rozhodnutí. (2) Memorandum o porozumení bolo podpísané v mene spoločenstva s výhradou jeho neskoršieho uzavretia. (3) Memorandom o porozumení sa zriaďuje výbor, ktorý môže rozhodovať o právnej účinnosti určitých technických záležitostí. Preto je vhodné v takýchto prípadoch zriadiť zjednodušené postupy prijatia stanoviska spoločenstva. (4) V súlade s protokolom o stanovisku Spojeného kráľovstva a Írska a protokolom integrovania schengenských právnych predpisov v rámci Európskej únie sa Spojené kráľovstvo a Írsko nezúčastnia prijatia tohto rozhodnutia, a preto nie sú ním viazané a nemusia ho uplatňovať. (5) V súlade s protokolom o stanovisku Dánska pripojeného k Zmluve o Európskej únii a k Zmluve o založení Európskeho spoločenstva sa Dánsko nezúčastní na prijatí tohto rozhodnutia, a preto nie je ním viazané a nemusí ho uplatňovať. (6) Memorandum o porozumení bude schválené, ROZHODLA TAKTO: Článok 1 Memorandum o porozumení medzi Európskym spoločenstvom a Národnou správou pre cestovný ruch Čínskej ľudovej republiky o vízach a súvisiacich otázkach s ohľadom na turistické skupiny z Čínskej ľudovej republiky (ADS) je schválené v mene spoločenstva. Text memoranda o porozumení je pripojený k tomuto rozhodnutiu. Článok 2 Predseda Rady predloží oznámenie, ktoré ustanovuje článok 8 ods. 2 memoranda o porozumení [2]. Článok 3 Komisia po porade s osobitným výborom určeným Radou prijme stanovisko spoločenstva vo Výbore pre priznanie štatútu "povolený cieľ cesty" so zreteľom na prijatie jeho rokovacieho poriadku, ako to vyžaduje článok 6 ods. 5 memoranda o porozumení. Stanovisko spoločenstva bude prijaté kvalifikovanou väčšinou v Rade na návrh Komisie pre všetky ostatné rozhodnutia Výboru pre priznanie štatútu "povolený cieľ cesty". Článok 4 Toto rozhodnutie bude uverejnené v Úradnom vestníku Európskej únie. V Bruseli 8. marca 2004 Za Radu predseda D. Ahern [1] Stanovisko doručené 26. februára 2004 (zatiaľ neuverejnené v úradnom vestníku). [2] Dátum nadobudnutia účinnosti memoranda o porozumení bude uverejnené v Úradnom vestníku Európskej únie Generálnym sekretariátom Rady. --------------------------------------------------
Úradný vestník L 102 , 07/04/2004 S. 0071 - 0072



Rozhodnutie Komisie z 30. marca 2004, ktorým sa v dôsledku pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska upravuje rozhodnutie 2001/672/ES, pokiaľ ide o letné pastviny v určitých oblastiach Slovinska [oznámené pod číslom K(2004) 1022] (Text s významom pre EHP) (2004/318/ES) KOMISIA EURÓPSKYCH SPOLOČENSTIEV, so zreteľom na Zmluvu o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Republiky Malta, Poľskej republiky, Slovinskej republiky a Slovenskej republiky do Európskej únie, a najmä na jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho článok 57 ods. 2, keďže: (1) Pre určité akty prijaté Komisiou, ktoré zostanú v platnosti aj po 1. máji 2004, a vyžadujú si prispôsobenie z dôvodu pristúpenia, potrebné úpravy neboli stanovené v Akte o pristúpení, predovšetkým v jeho prílohe II. Uvedené úpravy treba prijať pred pristúpením, aby mohli byť platné počnúc pristúpením. (2) Slovinsko požiadalo, aby od dátumu pristúpenia platili osobitné pravidlá platné pre premiestňovanie hovädzieho dobytka vyhnaného na letné pastviny v horských oblastiach, ako je stanovené v rozhodnutí Komisie 2001/672/ES [1]. (3) Je oprávnené vziať do úvahy žiadosť Slovinska a primerane zmeniť a doplniť rozhodnutie 2001/672/ES, PRIJALA TOTO ROZHODNUTIE: Článok 1 Do prílohy k rozhodnutiu 2001/672/ES sa pridáva text uvedený v prílohe k tomuto rozhodnutiu. Článok 2 Toto rozhodnutie sa bude uplatňovať s výhradou nadobudnutia platnosti Zmluvy o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Republiky Malta, Poľskej republiky, Slovinskej republiky a Slovenskej republiky a od dátumu nadobudnutia jej platnosti. Článok 3 Toto rozhodnutie je adresované členským štátom. V Bruseli 30. marca 2004 Za Komisiu David Byrne člen Komisie [1] Ú. v. ES L 235, 4.9.2001, s. 23. -------------------------------------------------- PRÍLOHA "SLOVENIJA POMURSKA REGIJA | Ljutomer, Ormož | PODRAVSKA REGIJA | Lenart, Ptuj, Slovenska Bistrica, Maribor, Pesnica, Ruše | KOROŠKA REGIJA | Dravograd, Radlje ob Dravi, Ravne na Koroškem, Slovenj Gradec | SAVINJSKA REGIJA | Celje, Laško, Mozirje, Šentjur pri Celju, Slovenske Konjice, Šmarje pri Jelšah, Velenje, Žalec | ZASAVSKA REGIJA | Hrastnik, Trbovlje, Zagorje ob Savi | SPODNJE POSAVSKA REGIJA | Brežice, Sevnica | JUGOVZHODNA SLOVENIJA | Črnomelj, Kočevje, Metlika, Novo Mesto, Ribnica, Trebnje | OSREDJESLOVENSKA REGIJA | Domžale, Grosuplje, Kamnik, Litija, Ljubljana, Logatec | GORENJSKA REGIJA | Jesenice, Kranj, Radovljica, Škofja Loka, Tržič | NOTRANJSKO-KRAŠKA REGIJA | Cerknica, Ilirska Bistrica, Postojna | GORIŠKA REGIJA | Ajdovščina, Idrija, Nova Gorica, Tolmin | OBALNO KRAŠKA REGIJA | Izola/Isola, Koper, Piran, Sežana" | --------------------------------------------------
Úradný vestník L 099 , 03/04/2004 S. 0003 - 0003



Rozhodnutie Európskeho parlamentu a Rady č. 626/2004/ES z 31. marca 2004, ktorým se mení a dopĺňa rozhodnutie č. 508/2000/ES, ktoré zavádza program Kultúra 2000 (Text s významom pro EHP) EURÓPSKY PARLAMENT A RADA EURÓPSKEJ UNIE, so zreteľom na Zmluvu o založení Európskeho spoločenstva, a najmä na jej článok 151, so zreteľom na návrh Komisie, so zreteľom na stanovisko Výboru regiónov [1], v súlade s postupom ustanoveným v článku 251 zmluvy [2], keďže: (1) Rozhodnutie Európskeho parlamentu a Rady č. 508/2000/ES zo 14. februára 2000, ktoré zavádza program Kultúra 2000 [3], vytvorilo jednotný nástroj financovania a plánovania kultúrnej spolupráce v období od 1. januára 2000 do 31. decembra 2004. (2) Je dôležité zabezpečiť kontinuitu kultúrneho pôsobenia Spoločenstva v rámci misie uloženej Spoločenstvu článkom 151 zmluvy. (3) Program Kultúra 2000 by preto mal byť predĺžený o dva roky do 31. decembra 2006. (4) Preskúmanie finančného výhľadu vzhľadom na rozšírenie určuje zvýšený strop v položke 3, ktorý musí legislatívny orgán dodržať pri predlžovaní jestvujúcich programov. (5) Je podstatné, aby Komisia predložila do 31. decembra 2005 úplnú a podrobnú hodnotiacu správu programu Kultúra 2000, aby umožnila Európskemu parlamentu a Rade posúdiť návrh nového rámcového programu činnosti Spoločenstva v oblasti kultúry, ktorý je oznámený na rok 2004 a má nadobudnúť do účinnosť v roku 2007, ROZHODLI TAKTO: Článok 1 Rozhodnutie č. 508/2000/ES sa týmto mení a dopĺňa takto: 1. V článku 1 prvom odseku sa dátum "31. decembra 2004" nahrádza dátumom "31. decembra 2006". 2. V článku 3 v prvom odseku sa čiastka "167 miliónov EUR" nahrádza čiastkou "236,5 milióna EUR". Článok 2 Toto rozhodnutie nadobúda účinnosť dvadsiatym dňom po uverejnení v Úradnom vestníku Európskej únie. Uplatňuje sa od 1. januára 2005. V Štrasburgu 31. marca 2004 Za Európsky parlament predseda P. Cox Za Radu predseda D. Roche [1] Ú. v. EÚ C 23, 27.1.2004, s. 20. [2] Stanovisko Európskeho parlamentu zo 16. decembra 2003 (zatiaľ neuverejnené v úradnom vestníku) a rozhodnutie Rady z 8. marca 2004. [3] Ú. v. ES L 63, 10.3.2000, s. 1. --------------------------------------------------
Úradný vestník L 127 , 29/04/2004 S. 0109 - 0109



Rozhodnutie Rady 26. apríla 2004 o uzatvorení Dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane (2004/441/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 310 v súvislosti s druhou vetou článku 300 ods. 2 a odsek 3 druhý pododsek, so zreteľom na návrh Komisie, so zreteľom na súhlas Európskeho parlamentu [1], keďže: (1) Dohoda o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane, podpísaná v Prétorii 11. októbra 1999, sa dočasne uplatňuje podľa rozhodnutia 1999/753/ES Rady z 29. júla 1999 [2]; (2) procedúry ratifikácie a prijatia alebo potvrdenia členskými štátmi sú dokončené; (3) Dohoda o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane, podpísaná v Prétorii 11. októbra 1999, by sa mala schváliť, ROZHODLA TAKTO: Článok 1 Dohoda o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane, spolu s prílohami a protokolmi k nej pripojenými a vyhláseniami, urobenými jednostranne alebo spoločne s ostatnými stranami, ktoré sú pripojené k záverečnému aktu, sa týmto v mene Spoločenstva schvaľuje. Znenie dohody, príloh, protokolov a záverečného aktu sú pripojené k rozhodnutiu 1999/753/ES. Článok 2 Predseda Rady predloží v mene Spoločenstva oznámenie ustanovené v článku 109 dohody. Článok 3 Stanovisko, ktoré má Spoločenstvo prijať v rámci Výboru pre spoluprácu, ustanoveného uvedenou dohodou, určí na návrh Komisie Rada v súlade s príslušnými ustanoveniami Zmluvy o založení Európskeho spoločenstva. Článok 4 Toto rozhodnutie sa uverejňuje v Úradnom vestníku Európskej únie. V Luxemburgu 26. apríla 2004 Za Radu predseda B. Cowen [1] Ú. v. ES C 107, 13.4.2000, s. 69. [2] Ú. v. ES L 311, 4.12.1999, s. 1. --------------------------------------------------
Úradný vestník L 127 , 29/04/2004 S. 0112 - 0113



Rozhodnutie Rady z 26. apríla 2004, ktorým sa mení a dopĺňa rozhodnutie 2002/668/Euratom s cieľom upraviť referenčnú finančnú čiastku, aby sa zohľadnilo rozšírenie Európskej únie (2004/444/Euratom) RADA EURÓPSKEJ ÚNIE so zreteľom na Zmluvu o založení Európskeho spoločenstva pre atómovú energiu, najmä jej článok 7, so zreteľom na návrh Komisie, so zreteľom na stanovisko Európskeho parlamentu [1], keďže: (1) Mala by sa prispôsobiť referenčná finančná čiastka stanovená rozhodnutím Rady 2002/668/Euratom z 3. júna 2002 o šiestom rámcovom programe Európskeho spoločenstva pre atómovú energiu (Euratom) v oblasti jadrového výskumu a vzdelávania, ktorý taktiež prispieva k vytváraniu Európskeho výskumného priestoru (2002 až 2006) [2]. (2) Finančná referenčná čiastka rámcového programu by mala byť zvýšená a dodatočné prostriedky by sa mali priamo rozdeliť medzi aktivity rámcového programu; zásada lineárnosti by sa mala uplatniť pri vykonávaní všetkých aktivít rámcového programu v súlade s článkom 4 rozhodnutia 2002/668/Euratom, ROZHODLA TAKTO: Jediný článok Rozhodnutie 2002/668/Euratom sa týmto mení a dopĺňa takto: 1. Článok 2 ods. 1 sa nahrádza takto: "1. Referenčná finančná čiastka na vykonávanie šiesteho rámcového programu na obdobie 2002 až 2006 je 1352 miliónov eúr. Podiel pridelený každej z aktivít je stanovený v prílohe II." 2. Príloha II sa nahrádza textom uvedeným v prílohe k tomuto rozhodnutiu. V Luxemburgu 26. apríla 2004 Za Radu predseda J. Walsh [1] Stanovisko z 9. marca 2004 (zatiaľ neuverejnené v úradnom vestníku). [2] Ú. v. ES L 232, 29.8.2002, s. 34. -------------------------------------------------- PRÍLOHA " PRÍLOHA II MAXIMÁLNA CELKOVÁ ČIASTKA, ZODPOVEDAJÚCE PODIELY A PREDBEŽNÉ ROZDELENIE (milióny eur) | 1.Prioritné tematické oblasti výskumu | | 978 | 1.1.Riadená termonukleárna syntéza | 824 | | 1.2.Spracovanie rádioaktívneho odpadu | 99 | | 1.3.Ochrana pred radiáciou | 55 | | 2.Ostatné aktivity v oblasti nukleárnych technológií a bezpečnosti | 55 | 3.Nukleárne aktivity Spoločného výskumného centra (SVC) | 319 | Spolu | 1352 | " --------------------------------------------------
32004D0392
24.4.2004 ÚRADNÝ VESTNÍK EURÓPSKEJ ÚNIE L 120/61
ROZHODNUTE RADY 2004/392/SZBP
z 19. mája 2003
ouzatvorenídohodymedziEurópskouúniouaRumunskomoúčastiRumunskavj ednotkáchvedených
Európskou úniou (EUF) v bývalej Juhoslovanskej republike Macedónsko
RADA EURÓPSKEJ ÚNIE,
sozreteľomnaZmluvuoEurópskejúnii,najmänajejčlánok24,
so zreteľom na odporúčanie predsedníctva,
keďže:
(1) Rada prijala 27. januára 2003 spoločnú akciu
2003/92/SZBPovojenskejoperáciiEurópskejúnievbýva-
lej Juhoslovanskej republike Macedónsko (FYROM) (1).
(2) Článok 8 uvedenej spoločnej akcie ustanovuje, že pod-
robné úpravy týkajúce sa účasti tretích krajín musia byťpredmetom dohody v súlade s článkom 24 Zmluvy.
(3) Podľa rozhodnutia Rady z 18. marca 2003, ktoré opráv-
ňuje generálneho tajomníka/vysokého splnomocnenca(GT/VS) na začatie rokovaní, GT/VS dojednal dohodus Rumunskom o účasti Rumunska v jednotkách vedenýchEurópskouúniou(EUF)vbývalejJuhoslovanskejrepublikeMacedónsko.
(4) Táto dohoda by sa mala schváliť,
ROZHODLA TAKTO:
Článok 1
Týmto sa v mene Európskej únie schvaľuje Dohoda medziEurópskouúniouaRumunskomoúčastiRumunskavjednotkáchvedených Európskou úniou (EUF) v bývalej Juhoslovanskejrepublike Macedónsko.
Text dohody je pripojený k tomuto rozhodnutiu.
Článok 2
Týmto sa predseda Rady poveruje určiť osobu splnomocnenú
na podpis dohody s cieľom zaviazať Európsku úniu.
Článok 3
Rozhodnutie nadobúda účinnosť dňom prijatia.
Článok 4
Rozhodnutie sa uverejní v Úradnom vestníku Európskej únie .
V Bruseli 19. mája 2003
Za Radu
Predseda
G. PAPANDREOU
(1) Ú. v. EÚ L 34, 12.2.2003, s. 26.106 SK Úradný vestník Európskej únie 18/zv. 3
Úradný vestník L 132 , 29/04/2004 S. 0002 - 0002



Rozhodnutie Rady z 19. apríla 2004, ktorým sa mení a dopĺňa článok 19 ods. 1 rokovacieho poriadku Súdneho dvora Európskych spoločenstiev (2004/405/ES, Euratom) RADA EURÓPSKEJ ÚNIE, so zreteľom na článok 64 Protokolu o Štatúte Súdneho dvora, v súlade s postupom uvedeným v článku 245 ods. 2 Zmluvy o založení Európskeho spoločenstva a článku 160 ods. 2 Zmluvy o založení Európskeho spoločenstva pre atómovú energiu, so zreteľom na žiadosť Súdneho dvora z 21. novembra 2003, so zreteľom na stanovisko Európskeho parlamentu z 30. marca 2004, so zreteľom na stanovisko Komisie z 1. marca 2004, keďže: s nadobudnutím účinnosti Zmluvy o pristúpení Českej republiky, Estónskej republiky, Cyperskej republiky, Litovskej republiky, Lotyšskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii [1] by sa mali do zoznamu jazykov súdneho prípadu podľa v článku 29 ods. 1 rokovacieho poriadku Súdneho dvora Európskych spoločenstiev pridať nové úradné jazyky, konkrétne čeština, estónčina, litovčina, lotyština, maďarčina, maltčina, poľština, slovenčina a slovinčina, ROZHODLA TAKTO: Článok 1 Rokovací poriadok Súdneho dvora Európskych spoločenstiev z 19. júna 1991 (Ú. v. ES L 176, 4.7.1991, s. 7, v znení opravy: Ú. v. ES L 383, 29.12.1992, s. 117), v znení neskorších predpisov z 21. februára 1995 (Ú. v. ES L 44, 28.2.1995, s. 61), 11. marca 1997 (Ú. v. ES L 103, 19.4.1997, s. 1, v znení opravy: Ú. v. ES L 351, 23.12.1997, s. 72), 16. mája 2000 (Ú. v. ES L 122, 24.5.2000, s. 43), 28. novembra 2000 (Ú. v. ES L 322, 19.12.2000, s. 1), 3. apríla 2001 (Ú. v. ES L 119, 27.4.2001, s. 1), 17. septembra 2002 (Ú. v. ES L 272, 10.10.2002, s. 24, v znení opravy: Ú. v. ES L 272, 19.10.2002, s. 24) a 8. apríla 2003 (Ú. v. EÚ L 147, 14.6.2003, s. 17) sa týmto mení a dopĺňa takto: Článok 29 ods. 1 sa nahrádza týmto znením:"Jazykom prípadu je angličtina, čeština, dánčina, estónčina, fínčina, francúzština, gréčtina, holandčina, írčina, litovčina, lotyština, maďarčina, maltčina, nemčina, poľština, portugalčina, slovenčina, slovinčina, španielčina, švédčina a taliančina." Článok 2 Toto rozhodnutie nadobúda účinnosť v rovnakom čase ako Zmluva o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii. Znenia rokovacieho poriadku Súdneho dvora v jazyku českom, estónskom, litovskom, lotyšskom, maďarskom, maltskom, poľskom, slovenskom a slovinskom sa prijmú po nadobudnutí účinnosti zmluvy uvedenej v prvom odseku. V Bruseli 19. apríla 2004 Za Radu predseda B. Cowen [1] Ú. v. EÚ L 236, 23.9.2003, s. 17. --------------------------------------------------